བོང་བུས་གཟིག་ལྤགས་གྱོན་ནའང་དེའི་ཕུགས་ན་མི་ཡོད་ཅིང་གཟིག་ལྤགས་གྱོན་པའི་བོང་བུ་གཞན་གྱིས་བསད་ནའང་མི་དེ་རིགས་ཀྱིས་བདེན་དྲང་གི་བོང་བུ་མང་བོར་ད་དུང་གཟིག་ལྤགས་གཡོགས་བཞིན་འདུགསེང་གེ་འཇིགས་རྒྱུ་མེད་པའི་བླུན་པོ་ཞིག་ཡིན་ལ་སེང་གེའི་ཡ་ཐོད་གྱོན་པའི་མི་ནི་ངོ་ཚ་མེད་པའི་མཁས་པ་ཞིག་སྟེ།ཁྱིས་ཞེ་སྡང་གི་ཆོ་ངེ་འདོན་ཞིང་རྔ་མ་མེད་ནའང་བདག་པོ་བཙོང་བའི་འདྲེ་མིན་ལ་མིས་སྤྲེལ་ལད་བྱེད་ཅིང་འཛུམ་དཀར་སྟོན་ཤེས་ནའང་ངོ་ཚ་ཡོད་པའི་ཁྱི་མིན་ནོ།།ཁོར་ཡུག་སྐྱེ་དངོས་ལ་གཏོར་བརླག་ཐེབས་པ་ནི་དུས་རབས་འདིའི་མིའི་བསམ་བློར་ཐན་པ་ཆེན་པོ་ཞིག་ཐེབས་པས་ཡིན་ལ།ཉམ་ཆུང་གི་རི་དྭགས་མང་བོར་འཇིགས་དངངས་འབྱུང་བའང་མིའི་རིགས་ཀྱི་བསམ་བློ་ཆེས་འཇིགས་སུ་རུང་བ་ཞིག་ཏུ་གྱུར་པས་ཡིན་ནོ།།